Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 587/12/8802	Košice I, 17.4.2015
EEČ : 2-63-136-2015

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 21.11.2012, spisová značka XXXXX ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 29.9.2012 v čase okolo 03.30 hod. v Košiciach na Dominikánskom námestí na mieste prístupnom verejnosti - na ulici spolu s XXXXX fyzicky napadli XXXXX tak, že ho udreli do oblasti tváre, na čo poškodený spadol na zem a obvinení do neho kopali, čím mu spôsobili poranenie nosa s dobou liečenia do 7 dní, následne na ul. Kováčskej v Košiciach plecom vrazili do XXXXX, ktorý sa otočil a obvinení ho udreli päsťou do oblasti tváre, čím mu spôsobili zlomeninu zuba, narazenie nosa a odreninu ľavého viečka s dobou liečenia do 7 dní.

Uznesením prokurátora Okresnej prokuratúry XXXXX I zo dňa 21.11.2012, spisová značka XXXXX bola určená obvinenému skúšobná doba v trvaní 24 mesiacov.
Odôvodnenie:

	Uznesením prokurátorky Okresnej prokuratúry XXXXX I zo dňa 21.11.2012, sp. zn. XXXXX bolo podmienečne zastavené trestné stíhanie vedené proti obvinenému XXXXX pre prečin výtržníctva spáchaný formou spolupáchateľstva podľa § 20, § 364 ods. 1 písm. a/ Trestného zákona na tom skutkovom základe, že dňa 29.9.2012 v čase okolo 03.30 hod. v Košiciach na Dominikánskom námestí na mieste prístupnom verejnosti - na ulici spolu s XXXXX fyzicky napadli XXXXX tak, že ho udreli do oblasti tváre, na čo poškodený spadol na zem a obvinení do neho kopali, čím mu spôsobili poranenie nosa s dobou liečenia do 7 dní, následne na ul. Kováčskej v Košiciach plecom vrazili do XXXXX, ktorý sa otočil a obvinení ho udreli päsťou do oblasti tváre, čím mu spôsobili zlomeninu zuba, narazenie nosa a odreninu ľavého viečka s dobou liečenia do 7 dní.

Obvinenému bola zároveň určená skúšobná doba v trvaní 24 mesiacov, ktorá začala plynúť od právoplatnosti tohto rozhodnutia. Rozhodnutie nadobudlo právoplatnosť 22.1.2013 a skúšobná doba uplynula 22.1.2015. 

	V zmysle § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

Z odpisu z registra trestov vyplýva, že obvinený XXXXX viedol v skúšobnej dobe riadny život a nedopustil sa žiadnej protiprávnej činnosti. V registri trestov má síce zaznamenané právoplatné odsúdenie, avšak skutku za ktorý bol odsúdený sa dopustil ešte dňa 19.2.2009. Voči obvinenému sa v súčasnej dobe nevedie ani žiadne iné trestné stíhanie. Podľa výpisu z Ústrednej evidencie priestupkov MV SR vyplýva, že obvinený bol v priebehu skúšobnej doby postihnutý za dva priestupky na úseku cestnej premávky podľa § 3 ods. 2 písm. b/ zák. č. 8/2009 Z. z. - nerešpektovanie dopravnej značky. Išlo o priestupky bez väčšej závažnosti, ktoré nesvedčia o tom, že by obvinený v priebehu skúšobnej doby neviedol riadny život, resp. že by porušovanie zákona bolo normou jeho správania. 

S poukazom na uvedené skutočnosti bolo preto potrebné rozhodnúť tak, ako je to uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Redayova
prokurátorka